Ir-Regolament tal-Kummissjoni (KE) Nru 1527/96
tat-30 ta’ Lulju 1996
li jemenda ir-Regolament (KE) Nru 1162/95 li jistabbilixxi regoli speċjali dettaljati għall-applikazzjoni tas-sistema tal-liċenzji ta’ l-importazzjoni u l-esportazzjoni taċ-ċereali u r-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkuinsidrat ir-Regolament tal-Kunsill (KEE) Nru 1418/76 tal-21 ta’ Ġunju 1976 fuq l-organizzazzjoni komuni tas-suq tar-ross [1], kif l-aħħar emendat bir-Regolament (KE) Nru 3072/95 [2], u partikolarment l-Artikolu 10 (2) u 14 (16) tiegħu,
Billi l-prezzijiet tax-xiri lura b’intervent ta’ ross bil-ħliefa kif previst fl-Artikolu 5 (2) tar-Regolament (KEE) Nru 1418/76 huma sostitwiti mis-sena kummerċjali 1996/97 bi prezz t’intervent wieħed; billi, rigward it-transizzjoni mis-sena kummerċjali 1995/96 sas-sena kummerċjali 1996/97, fejn it-tnaqqis tar- rifużjonijiet fl-aħħar tas-sena kummerċjali kif previst fl-Artikolu 12 (5) tar-Regolament tal-Kummissjoni (KE) Nru 1162/95 [3], kif l-aħħar emendat bir-Regolament (KE) Nru 1029/96 [4], hu kkalkulat, għandha tkun meqjusa d-differenza bejn il-prezzijiet ta’ xiri lura b’intervent ta’ ross bil-ħliefa mingħajr l-awmenti mensili tas-sena kummerċjali li tkun għaddiet u l-prezz b’intervent tas-sena kummerċjali l-ġdida; billi dan jevita livell għoli ħafna ta’ tnaqqis bħala riżultat ta’ l-użu tal-prezz b’intervent kif previst fir-Regolament (KEE) Nru 1418/76 minflok il-prezzijiet ta’ xiri lura b’intervent kif previst fl-Artikolu 5 (2) ta’ dak ir-Regolament;
Billi għandu jiġi indikat li l-ewwel aġġustament tar-rifużjoni għandu jsir fl-ewwel jum tax-xahar kalendarju li jiġi wara dak li fih tkun tressqet l-applikazzjoni għal-licenzja;
Billi, għal raġunijiet ta’ statistika, l-Istati Membri għandhom jikkomunikaw kull jum il-kwantitajiet ta’ ross li jkun kopert b’liċenzji ta’ l-importazzjoni għal kull oriġini;
Billi l-miżuri previsti f’dan ir-Regolament huma skond l-opinjoni tal-Kumitat ta’ l-Amministrazzjoni taċ-Ċereali,
ADDOTTAT DAN IR-REGOLAMENT:
Artikolu 1
Ir-Regolament (KE) Nru 1162/95 qed jiġi emendat kif ġej:
1. is-sub-paragrafu li ġej qed jiżdied ma’ l-Artikolu 12 (4):
"L-ewwel aġġustament għandu jsir fl-ewwel jum tax-xahar kalendarju li jiġi wara dak li fih tkun tressqet l-applikazzjoni għal-liċenzja. Aġġustamenti sussegwenti għandhom japplikaw kull xahar."
2. is-sub-paragrafu li ġej qiegħed jiżdied ma’ l-Artikolu 12 (5) (a):
"Madanakollu, rigward it-transizzjoni mis-sena kummerċjali 1995/96 sas-sena kummerċjali1996/97, id-differenza fil-prezzijiet tax-xiri lura b’intervent kif previst fl-Artikolu 5 (2) tar-Regolament (KEE) Nru 1418/76 għar-ross bil-ħliefa mingħajr awmenti mensili għas-sena kummerċjali 1995/96 u l-prezz b’intervent għas-sena kummerċjali 1996/97 għandhom ikunu jgħoddu."
3. l-ewwel sub-paragrafu ta’ l-Artikolu 13 (2) qed jiġi ssostitwit b’dan li ġej:
"2. Għar-rigward ta’ liċenzji ta’ l-importazzjoni maħruġa, l-Istati Membri għandhom kull jum jgħaddu l-kwantitajiet koperti bil-liċenzji bil-kodiċi tal-prodott u, fil-każ tal-qamħ komuni, bil-grad tal-kwalità u l-oriġini. L-oriġini għandu jiġi indikat ukoll fil-liċenzli ta’ l-importazzjoni tar-ross."
Artikolu 2
Dan ir-Regolament għandu jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
L-Artikolu 1 (2) għandu jgħodd għal-liċenzji maħruġa mill-1 ta’ Mejju 1996.
L-Artikolu 1 (1) u (3) għandhom jgħoddu għal-liċenzji maħruġa mill-1 ta’ Settembru 1996.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, it-30 ta’ Lulju 1996.